text: Brand i forladt industribygning
  01 november 2012 kl. 07.20
  Uforsigtig omgang med ild var formentlig årsag til en mindre brand i en nedlagt industribygning på Robert Holms Vej i Horsens onsdag aften.
  Den tomme bygning har i nogen tid været tilholdsted for en mindre gruppe. De har samlet forskellige ting sammen og sat ild til.
  Brandvæsenet blev tilkaldt ved 22-tiden, og de slukkede hurtigt ilden. 
  Sagen er givet videre til lokalpolitiet i Horsens.
  